Sydneyko Euskal Etxea

Sydneyko Euskal Etxea, ofizialki Gure Txoko Basque Club Inc., Australiako Sydney hirian dagoen euskal etxe bat da, Darlinghurst auzunean. Liverpool 344. zenbakian. 1966an sortua izan zen.

 Historia 
1960. hamarkadan euskaldunak ez ziren asko Australian, eta frontoien inguruan biltzen ziren. Berehala bi Euskal Etxe sortu zituzten Australiako hiri nagusietan, Melbournen 1964an eta Sydneyn 1966an. Hasiera hartan abertzaletasun handia zuten eta Francoren erregimenaren aurkako protestak egin zituzten, esate baterako Burgosko prozesuaren aurka. Horrek hiri haietako Espainiarren elkarteekin etsaitasunak eragin zituen.

Sydneyko Euskal Etxea 26 kidek sortu zuten eta 200 dolarretako hipoteka sinatu zuten Darlinghursteko eraikinarengatik. 90 pertsona ingururentzako afaltzeko jangela bat zuen, sukaldea, frontoia eta liburutegia.

Urte guzti hauetan euskal kulturaren sustatzailea izan da eta Sydneyko jardueratan ere hartu du parte. Bazkariak eta jaialdiak antolatu ditu, herri kirolen ikuskizunak egin dira eta euskara klaseak eman ditu. Korrika ekitaldiak ere egin dira itsasportuko zubian zehar.

2016ko azaroan Euskal Etxearen 50. urteurrena ospatu zuten astebetez ekintza ugari ezarriz.

2018an 25. Sydney Design Festival jaialdian hartu zuen parte. "Archein" instalazio iragankorra ezarri zuten patioan. Jaialdi honek arkitektura, dantza eta gastronomia lotzen ditu. Besteak beste Oreka Tx taldea izan zen bertan.

Egoitza zaharkiturik dago eta 2024an berriztatze lanak egin diren arren ez dira nahikoa izan. Katalan Etxearekin partekatzen dute egoitza eta katalan klaseak ere ematen dira.

 Baliabideak 

 Jatetxea eta taberna
 Liburutegia.
 Frontoia, "Zazpiak Bat" armarria eta lauburua dituela.
 Dantza taldea
 Abesbatza
 Logela batzuk ere baditu Euskal Herritik joandako gazteei eskaintzeko.

 Jarduerak 
Euskal jaialdi ezagunenak antolatzen dira, hala nola, San Inazio eguna, Aberri Eguna, Amaren eta Aitaren egunak, Gabonak eta Urtezahar egunak, Olentzeroren piknika...

Euskara eta katalan klaseak ematen dira liburutegian. 

Dantza ikastaroak, mus txapelketak, herri kirolak eta pilota txapelketak antolatzen dira.

Euskal Herriko musikari eta abeslarien kontzertuak ere antolatu izan dira, hala nola, Berri Txarrak izan zen 2018an.

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 www.euskaletxeak.eus
 Webgune ofiziala 
 Facebook orrialdea

Kategoria:Australiako euskal etxeak
Kategoria:Sydneyko eraikinak